Komisijas ziņojums Eiropas Parlamentam un Padomei par ELGF izdevumiem Agrīnās brīdināšanas sistēma Nr. 1/2007 /* SEC/2007/0256 galīgā redakcija */





[pic] | EIROPAS KOPIENU KOMISIJA | Briselē, 20.2.2007 SEC(2007) 256 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrīnās brīdināšanas sistēma Nr. 1/2007 SATURA RĀDĪTĀJS 1. 2007. GADA BUDžETA PROCEDūRA 3 2. PIEZīMES PAR 2007. GADA BUDžETA IZPILDI 4 3. SECINāJUMI 5 2007. gada budžeta procedūra Eiropas Lauksaimniecības garantiju fonda (ELGF) budžeta procedūra 2007. gadam un attiecīgās apropriāciju summas katrā procedūras posmā ir izklāstītas 1. pielikumā. Komisija pieņēma provizorisko budžeta projektu (PBP) lauksaimniecībai 2006. gada maija sākumā, kurā iekļāva saistību apropriācijas 43 343,7 miljonu euro apmērā un maksājumu apropriācijas 43 342,2 miljonu euro apmērā. Plānoto apropriāciju summa tika noteikta, pamatojoties uz iekšējā un ārējā tirgus apstākļu novērtējumu dažādiem konkrētiem produktiem, ņemot vērā 2003./2004. gada KLP reformu ietekmi, kā arī neseno reformu cukura nozarē. Ecofin budžeta padome 2006. gada jūlijā pieņēma budžeta projektu (BP), kurā attiecīgās PBP pieprasītās apropriācijas bija samazinātas par 730,0 miljoniem euro. Tirgus pasākumiem paredzētās apropriācijas tika samazinātas par 525,0 miljoniem euro un apropriācijas, kas paredzētas grāmatojumu uzskaites nodrošināšanai – par 205,0 miljoniem euro. Pretstatā tam Eiropas Parlaments PBP pirmajā lasījumā atjaunoja Padomes izdarītos samazinājumus, tajā pašā laikā ievērojami palielinot apropriācijas piena nozarē. Komisija 2006. gada oktobrī aktualizēja sākotnējās PBP aplēses, ņemot vērā jaunākās tendences tiesību aktos lauksaimniecības jomā, lauksaimniecības tirgos un euro un ASV dolāra maiņas kursā, un iesniedza budžeta iestādei [budžeta projekta] grozījumu vēstuli Nr. 3/2007. Minētajā vēstulē Komisija pieprasīja kopējās saistību apropriācijas 42 492,0 miljonu euro apmērā un kopējās maksājumu apropriācijas 42 490,5 miljonu euro apmērā. Salīdzinājumā ar sākotnēji pieprasītajām PBP apropriācijām Komisija samazināja pieprasītās 2007. budžeta gada apropriācijas par 851,7 miljoniem euro. 2007. gada budžetu pieņēma Eiropas Parlamenta plenārsēdē 2006. gada decembrī. ELGF 2007. gada budžeta saistību apropriācijas ir paredzētas 42 711,7 miljonu euro apmērā un maksājumu apropriācijas – 42 435,6 miljonu euro apmērā. Ņemot vērā nozīmīgāko lauksaimniecības nozaru vajadzības, 5 615,2 miljoni euro paredzēti tirgus pasākumiem un 36 878,5 miljoni euro – tiešajiem atbalstiem. Turklāt 2007. gada budžetā 309,8 miljoni euro paredzēti 17. politikas jomai – veterinārie un fitosanitārie pasākumi un 30,5 miljoni euro 11. politikas jomai – zivsaimniecība (NB: 15,0 miljoni euro veido rezerves kontu). Saistību un maksājumu apropriāciju atšķirība 276,1 miljona euro apmērā ir tādēļ, ka Komisija tiešajiem maksājumiem izmanto diferencētas apropriācijas, kas paredzētas lauksaimniecības produktu veicināšanas pasākumiem, lauksaimniecības politikas un koordinācijas pasākumiem un veterināriem un fitosanitāriem pasākumiem. Piezīmes par 2007. gada budžeta izpildi Laikposmā no 2006. gada 16. oktobra līdz 2006. gada 30. novembrim budžeta faktiskā izpilde salīdzinājumā ar izdevumu izklāstu atbilstīgi rādītājam kas noteikts, pamatojoties uz Padomes Regulas (EK) Nr. 1290/2005[1] 20. panta noteikumiem, ir aprakstīta 2. pielikumā. Turpmāk sniegtas īsas piezīmes par būtiskākajām neatbilstībām starp faktisko un paredzēto izpildes līmeni vairākās 2007. gada budžeta nozarēs. Monetārie faktori Attiecībā uz izdevumiem, kas radušies iepriekšminētajā laikposmā, ņemtas vērā ASV dolāra un euro attiecību izmaiņas. Lielai daļai eksporta kompensāciju, kas piešķirtas par lauksaimniecības produktiem, jo īpaši par labību un par cukuru, un attiecībā uz dažiem iekšējā atbalsta pasākumiem, piemēram, atbalsts par kokvilnu, izdevumus ietekmēja dolāra un euro kursa izmaiņas. Saskaņā ar Regulas (EK) Nr. 1290/2005 21. pantu budžeta iestādes pieņemtais budžets tika veidots, pamatojoties uz vidējo paritātes likmi EUR 1 = USD$ 1,27 2006. gada jūlijā–septembrī. Jāatzīmē, ka laikposmā no 2006. gada 1. augusta līdz 2006. gada 30. novembrim vidējā paritātes likme bija aptuveni EUR 1 = USD$ 1,28, tas ir, aptuveni par 1,0% mazāk nekā likme, ko izmantoja 2007. gada budžeta veidošanā. Tirgus faktori Cukurs (+ 134,2 miljoni euro) Apropriāciju pārsniegums salīdzinājumā ar rādītāja līmeni ir noticis, iespējams, tāpēc, ka iepriekšējā 2005./2006. tirdzniecības gadā paātrinājies [maksājumu] likvidācijas un maksājumu izdarīšanas ritms par cukuru maksāto eksporta kompensāciju lietās. Vīns (+ 41,3 miljoni euro) Komisija uzskata, ka šāds pārmērīgs izlietojums ir īslaicīgs un to izraisījušas galvenokārt 2005./2006. tirdzniecības gadā veiktās krīzes apstākļu izraisītās destilēšanas darbības, kuras īstenoja, neiekļaujot darbību izdevumus 2006. budžeta gadā. Šos maksājumus maksā patlaban, tāpēc konstatējams īslaicīgs apropriāciju pārsniegums salīdzinājumā ar noteikto rādītāja līmeni. Piens un piena produkti (+ 38,5 miljoni euro) Šis apropriāciju pārsniegums salīdzinājumā ar rādītāju ir tehnisku iemeslu rezultāts, jo rādītājs tika noteikts par pēdējiem trim budžeta gadu izdevumiem, kas ietvēra piena nodevu maksājumu izraisīto ietekmi, kamēr 2007. gada budžetā šī nodeva ir iekļauta atsevišķi kā piešķirtie ieņēmumi, bet nav tieši iekļauta nozarei paredzētajās apropriācijās. Tiešie atbalsti (+81,4 miljoni euro) Komisija noteica atbilstīgo rādītāju, pamatojoties uz visu dalībvalstu iesūtītajām maksājumu prognozēm. Pašreizējais pārsniegums ir minimāls salīdzinājumā ar šā rādītāja līmeni. Tomēr, ņemot vērā dalībvalstu zemo kopējo maksājumu līmeni savstarpēji nesaistītiem atbalstiem, ir secināms, ka tikai dažas dalībvalstis izmantoja Komisijas noteiktās priekšrocības, proti, 50 % no visiem minētajiem atbalstiem izmaksāt avansā no 16. oktobra, negaidot 1. decembri, parasto maksājumu veikšanas dienu. Piešķirtie ieņēmumi (353,3 miljoni euro) No visiem piešķirto ieņēmumu veidiem tikai piena nodevu maksājumi tika veikti laikposmā no 2006. gada 16. oktobra līdz 2006. gada 30. novembrim, kā tas paredzēts jaunajos noteikumos par šādas nodevas maksājumiem. Secinājumi Dalībvalstu izdevumiem paredzēto apropriāciju apguve laikposmā no 2006. gada 16. oktobrim līdz 2006. gada 30. novembrim, ko izlietoja tirgus pasākumu un tiešo atbalstu īstenošanai, sasniedza 5 466,7 miljonus euro; tā ietvēra minēto apropriāciju izlietojuma pārsniegumu par aptuveni 236,5 miljoniem euro. Šādam pārmērīgam izlietojumam ir īslaicīgs raksturs, kā izklāstīts piezīmēs, kas izdarītas iepriekš minētajā 2.2. un 2.3. punktā. 1. PIELIKUMS [pic] 2. PIELIKUMS [pic] [1] OV L 209, 11.8.2005., 1. lpp. Regulā jaunākie grozījumi izdarīti ar Regulu (EK) Nr. 320/2006 (OV L 58, 28.2.2006., 42. lpp.).